b'\n_START_ARTICLE_\nProizvodnja \xc4\x8dajevca na \xc5\xa0rilanki\n_START_PARAGRAPH_\nProizvodnja \xc4\x8daja na \xc5\xa0rilanki je eden glavnih virov prihodkov \xc5\xa0rilanke (prej imenovana Cejlon) in predstavlja 2% BDP, kar je v letu 2013 zna\xc5\xa1alo ve\xc4\x8d kot 1,5 milijarde $ USD v gospodarstvu \xc5\xa0rilanke. Neposredno ali posredno zaposluje ve\xc4\x8d kot 1 milijon ljudi, leta 1995 pa je bilo neposredno na nasadih in posestvih zaposleno 215.338 ljudi. Poleg tega je zasaditev \xc4\x8dajevca malih proizvajalcev vir zaposlovanja tiso\xc4\x8dev, hkrati pa je tudi glavna oblika pre\xc5\xbeivetja za ve\xc4\x8d deset tiso\xc4\x8d dru\xc5\xbein. \xc5\xa0rilanka je \xc4\x8detrti najve\xc4\x8dji proizvajalec \xc4\x8daja na svetu. Leta 1995 je bila vodilni svetovni izvoznik \xc4\x8daja s 23% celotnega svetovnega izvoza, a jo je kasneje presegla Kenija. Najve\xc4\x8dja proizvodnja v vi\xc5\xa1ini 340 milijonov kg je bila leta 2013, medtem ko se je proizvodnja v letu 2014 nekoliko zmanj\xc5\xa1ala na 338 milijonov kg ._NEWLINE_Vla\xc5\xbenost, hladne temperature in padavine osrednjega visokogorja v dr\xc5\xbeavi zagotavljajo podnebje, ki daje prednost visokokakovostnemu \xc4\x8daju. Po drugi strani pa ima \xc4\x8daj, proizveden na obmo\xc4\x8djih z nizko nadmorsko vi\xc5\xa1ino, kot so okro\xc5\xbeja Matara, Galle in Ratanapura, z veliko padavinami in vi\xc5\xa1jimi temperaturami, visoko stopnjo adstringentnih lastnosti. Sama proizvodnja biomase \xc4\x8daja je vi\xc5\xa1ja na obmo\xc4\x8djih z nizko nadmorsko vi\xc5\xa1ino. Tak \xc4\x8daj je priljubljen v dr\xc5\xbeavah Bli\xc5\xbenjega vzhoda. Industrijo je leta 1867 predstavili James Taylor, britanski planta\xc5\xbenik, ki je prispel na otok leta 1852. Zasaditev \xc4\x8dajevca pri manj\xc5\xa1ih proizvajalcih je postala priljubljena v 1970-ih letih.\n_START_SECTION_\nObdobje pred \xc4\x8dajem\n_START_PARAGRAPH_\n\xc4\x8caj je bil prvi pridelek, ki je dobil dr\xc5\xbeavno podporo v Indiji, medtem ko je bil otok \xc5\xa1e pod nizozemskim nadzorom. Med administracijo nizozemskega guvernerja Imana Willema Falcka so v krajih Kolombo, Maradana in Cimetovih vrtovih uredili nasade cimeta (Cinnamomum zeylanicum). Prvi britanski guverner Frederick North je prepovedal zasebne nasade cimeta, s \xc4\x8dimer je zagotovil monopol britanski Vzhodnoindijski dru\xc5\xbebi. Vendar je gospodarska kriza v tridesetih letih 20. stoletja v Angliji in drugod v Evropi vplivala na nasade cimeta na Cejlonu. To je povzro\xc4\x8dilo, da je guverner William Colebrooke (9. november 1787 \xe2\x80\x93 6. februar 1870) leta 1833 ukinil proizvodnjo in Britanci so se obrnili na pridelavo kave in kakava, ko so ugotovili, da je cimet postal nedonosen._NEWLINE_Do za\xc4\x8detka 1800-ih je Cejlon \xc5\xbee poznal kavo. V 1870-ih je nasade kavovca razdejala glivi\xc4\x8dna bolezen imenovana Hemileia vastatrix ali kavna rja . Konec kavne industrije je zaznamoval konec obdobja, ko se je ve\xc4\x8dina planta\xc5\xbe na otoku namenila pridelovati kavna zrna. Planta\xc5\xbeniki so eksperimentirali s kakavom in kininovcem (cinchona) kot alternativnimi pridelki, vendar niso uspeli zaradi napadov Heloplice antonie (vrsta komarjev), tako da so se v sedemdesetih letih prej\xc5\xa1njega stoletja prakti\xc4\x8dno vsi preostali pridelovalci kave na Cejlonu preusmerili v proizvodnjo in gojenje \xc4\x8dajevca.\n_START_SECTION_\nZa\xc4\x8detnik planta\xc5\xbe s \xc4\x8dajem\n_START_PARAGRAPH_\nLeta 1824 so Britanci na Cejlon iz Kitajske prinesli \xc4\x8dajevec in ga posadili v Kraljevem botani\xc4\x8dnem vrtu v Peradeniyi za nekomercialne namene. Nadaljnje eksperimentalne rastline \xc4\x8dajevca so preko Vzhodnoindijske dru\xc5\xbebe prinesli iz Asama in Kalkute v Indiji leta 1839 in v naslednjih letih. Leta 1839 je bila ustanovljena Cejlonska trgovinska zbornica, leta 1854 je sledilo Cejlonsko dru\xc5\xa1tvo planta\xc5\xbenikov. Leta 1867 je \xc5\xa0kot James Taylor ozna\xc4\x8dil rojstvo \xc4\x8dajne industrije v Cejlonu tako, da je za\xc4\x8del z nasadi \xc4\x8dajevca v Loolecandi (v singal\xc5\xa1\xc4\x8dini - \xe0\xb6\xbd\xe0\xb7\x96\xe0\xb6\xbd\xe0\xb7\x8a \xe0\xb6\x9a\xe0\xb6\xb3\xe0\xb7\x94\xe0\xb6\xbb) v Kandiju. Imel je le 17 let, ko je pri\xc5\xa1el v Loolekando na \xc5\xa0rilanki. Prva zasaditev \xc4\x8dajevca je obsegala le 76.890 m\xc2\xb2. Leta 1872 je Taylor za\xc4\x8del delati s popolnoma opremljeno tovarno \xc4\x8daja na posestvu Loolecandi. Leta 1873 je v London prispela prva po\xc5\xa1iljka cejlonskega \xc4\x8daja te\xc5\xbeka pribli\xc5\xbeno 10\xc2\xa0kg. Sir Arthur Conan Doyle je opozoril na ustanovitev nasadov \xc4\x8daja,\xc2\xa0\xc2\xbb... \xc4\x8dajna polja na Cejlonu so resni\xc4\x8dno spomenik pogumu, kot je lev v Waterloo\xc2\xab._NEWLINE_Kmalu je bilo okoli Loolecanda dovolj nasadov, med njimi Hope, Rookwood in Mooloya na vzhodu ter Le Vallon in Stellenberg na jugu, za\xc4\x8deli so menjati \xc4\x8daj in so bila med prvimi naselji, ki so jih ustanovili na otoku zaradi \xc4\x8dajnih nasadov._NEWLINE_Skupno \xc5\xa1tevilo prebivalcev \xc5\xa0rilanke po popisu leta 1871 je bilo 2.584.780.\n_START_SECTION_\nRast in zgodovina komercialne proizvodnje\n_START_PARAGRAPH_\n\xc4\x8cajna proizvodnja v Cejlonu se je mo\xc4\x8dno pove\xc4\x8dala v 1880-ih in do leta 1888 je obdelovalna povr\xc5\xa1ina presegala koli\xc4\x8dino kave, ki je leta 1899 narasla na skoraj 1.619\xc2\xa0km\xc2\xb2. Edini planta\xc5\xbenik iz Cejlona, ki je v zgodnji fazi proizvajal \xc4\x8daj, je bil Charles Henry de Soysa. Britanci, kot je Henry Randolph Trafford, so prispeli na Cejlon in kupili kavne planta\xc5\xbee v krajih Poyston, blizu Kandija leta 1880, kjer je bilo sredi\xc5\xa1\xc4\x8de kavne kulture v tistem \xc4\x8dasu. \xc4\x8ceprav je Trafford malo vedel o kavi, je imel precej\xc5\xa1nje znanje o pridelavi \xc4\x8daja in velja za enega od pionirjev proizvodnje \xc4\x8daja na Cejlonu. Do leta 1883 je bil Trafford rezidentni vodja \xc5\xa1tevilnih posesti na obmo\xc4\x8dju. Do poznih 1880-ih let so skoraj vse nasade kave zamenjali s \xc4\x8dajevci. Podobno se je trgovina s kavo hitro zamenjala s \xc4\x8dajem, da bi zadovoljili nara\xc5\xa1\xc4\x8dajo\xc4\x8de povpra\xc5\xa1evanje. Tehnologija predelave \xc4\x8dajevca se je hitro razvila po tem ko je Samuel Cleland Davidson leta 1877 izdelal prvi su\xc5\xa1ilnik za \xc4\x8daj "Sirocco". Leta 1880 je komercialna proizvodnja \xc4\x8dajev postala realnost. Leta 1884 je bila zgrajena osrednja tovarna na posestvu Fairyland (Pedro) v Nuwara Eliya. Ker se je proizvodnja \xc4\x8daja \xc5\xa1irila, so nastale nove tovarne, iz Anglije pa pripeljane inovativne metode mehanizacije. Marshall, Sons & Co. v Gainsboroughu v Lincolnshiru, tovarna Tangies Machine iz Birminghama in Davidson & Co. iz Belfasta so dobavile nove stroje s funkcijami, ki so v uporabi \xc5\xa1e danes._NEWLINE_\xc4\x8caj se je \xc4\x8dedalje bolj prodajal na dra\xc5\xbebah, saj se je njegova priljubljenost pove\xc4\x8devala. Prva javna avkcijska dra\xc5\xbeba je bila 30. julija 1883 v prostorih M/s Somerville in Company Limited pod pokroviteljstvom Cejlonske gospodarske zbornice. Na sejmu Chicago World leta 1893 je bilo prodanih en milijon \xc4\x8dajnih paketov. Istega leta je \xc4\x8daj na londonskih \xc4\x8dajnih avkcijah zabele\xc5\xbeil rekordno ceno 36,15 \xc2\xa3 za lb. Leta 1894 je bilo ustanovljeno Cejlonsko trgovsko zdru\xc5\xbeenje, danes pa se skozi to zdru\xc5\xbeenje in Gospodarsko zbornico proda skoraj ves \xc4\x8daj proizveden na \xc5\xa0rilanki. Leta 1896 je bilo ustanovljeno Brokersko zdru\xc5\xbeenje, leta 1915 pa je postal Tomas Amarasuriya, prvi Cejlonec, ki je bil imenovan za predsednika zdru\xc5\xbeenja planta\xc5\xbenikov. Leta 1925 je bil v Cejlonu ustanovljen In\xc5\xa1titut za raziskovanje \xc4\x8dajev, ki je vodil raziskave o \xc4\x8dim ve\xc4\x8djem donosu in proizvodnih metodah. Do leta 1927 je proizvodnja \xc4\x8dajev v dr\xc5\xbeavi presegla 100.000 ton, skoraj v celoti za izvoz. Zakon iz leta 1934 prepoveduje izvoz \xc4\x8daja slabe kakovosti._NEWLINE_Leta 1938 je raziskovalni in\xc5\xa1titut za\xc4\x8del delo na vegetativnem razmno\xc5\xbeevanju na posestvu St. Coombs v Talawakeleju, do leta 1940 pa razvil biolo\xc5\xa1ki nadzor (parazitska osa, Macrosentus homonae), ki je zaustavil gosenico Tea Tortrix, ki je ogrozila pridelavo \xc4\x8daja. Leta 1941 je bila ustanovljena prva Cejlonska \xc4\x8dajno posredni\xc5\xa1ka hi\xc5\xa1a, M/s Pieris & Abeywardena, leta 1944 pa Zveza planta\xc5\xbenih delavcev. 1. oktobra 1951 je bila uvedena izvozna dajatev na \xc4\x8daj, leta 1955 se je za\xc4\x8delo gojenje prvih klonskih \xc4\x8dajnih polj. Leta 1958 je bila ustanovljena Dr\xc5\xbeavna planta\xc5\xbena korporacija, 1. junija 1959 je bil uveden davek Ad Valorem za \xc4\x8daj, prodan na dra\xc5\xbebah v Kolombu. _NEWLINE_Do leta 1996 je proizvodnja \xc4\x8daja presegla 250.000 ton, leta 2000 pa je narasla na ve\xc4\x8d kot 300.000 ton. Leta 2001 je Forbes & Walker Ltd. za\xc4\x8del prvo dr\xc5\xbeavno spletno prodajo \xc4\x8daja na dra\xc5\xbebah za \xc4\x8daj v Kolombu.\n_START_SECTION_\nDelo\n_START_PARAGRAPH_\nNeposredno in posredno je ve\xc4\x8d kot milijon \xc5\xa0rilan\xc4\x8danov zaposlenih v \xc4\x8dajni industriji. Velik del delovne sile je mladih \xc5\xbeensk, minimalna starost pa dvanajst let. Ker so se nasadi \xc4\x8daja na \xc5\xa0rilanki pove\xc4\x8devali in zahtevali obse\xc5\xbeno delo, je bilo zagotavljanje dovolj delovne sile problem. Singalci niso \xc5\xbeeleli delati na nasadih. Indijski Tamilci so pri\xc5\xa1li na \xc5\xa0rilanko \xc5\xbee na za\xc4\x8detku nasadov kave. Priseljevanje indijskih Tamilcev se je nenehno pove\xc4\x8devalo in do leta 1855 \xc5\xbee doseglo 55.000 novih priseljencev. Do konca obdobja kave jih je bilo na \xc5\xa0rilanki pribli\xc5\xbeno 100.000. Leta 1904 je Zdru\xc5\xbeenje sindikata planta\xc5\xbenikov v Tiruchirappalli (nekdanji Trichinopoly) v Indiji ustanovilo Cejlonsko delavsko komisijo. Glavni cilj je bil pridobiti poceni tamilsko delovno silo za planta\xc5\xbee \xc4\x8dajev._NEWLINE_Dekleta obi\xc4\x8dajno sledijo svojim materam, babicam in starej\xc5\xa1im sestram na nasadih, od \xc5\xbeensk pa se pri\xc4\x8dakuje tudi ve\xc4\x8dino doma\xc4\x8dih opravil. \xc5\xbdivijo v stanovanjih, znanih kot "linije", \xc5\xa1tevilne zaporedno postavljene hi\xc5\xa1e z eno ali dvema sobama. Sanitarni pogoji so na splo\xc5\xa1no slabi. Obi\xc4\x8dajno obsegajo 6 do 12 ali 24 linijskih prostorov v eni baraki. Sobe za delavce so pogosto brez oken in malo ali brez prezra\xc4\x8devanja. V eni sobi pogosto \xc5\xbeivi 6 do 11 \xc4\x8dlanov skupaj. V zadnjem \xc4\x8dasu so bili poskusi izbolj\xc5\xa1ati pogoje namestitve. Po \xc5\xa1tudijah Christiana Aida so tamkaj\xc5\xa1nji indijski tamilski delavci \xc5\xa1e posebej izpostavljeni diskriminaciji in viktimizaciji. Nekatere skrbi za pravice \xc5\xbeensk so bile namenjene planta\xc5\xbenim delavkam, zato se je oblikovalo pribli\xc5\xbeno 85 sosedskih \xc5\xbeenskih skupin po vsej dr\xc5\xbeavi, ki so se izobra\xc5\xbeevale, u\xc4\x8dile vodenja in prepre\xc4\x8devanja nasilja nad \xc5\xbeenskami._NEWLINE_\xc4\x8cajni nasadi so strukturirani v socialni hierarhiji in \xc5\xbeenske, ki pogosto obsegajo 75% -85% delovne sile, so v najni\xc5\xbejih socialnih slojih in nemo\xc4\x8dne. Pla\xc4\x8de so obi\xc4\x8dajno zelo nizke. V mestu Nuwara Eliya so bile \xc5\xbeenske neko\xc4\x8d pla\xc4\x8dane le 7 rupij za kilogram, kar ustreza 7 centom, vsak dan pa morajo zbrati najmanj 16 kilogramov \xc4\x8dajnih listov, \xc5\xa1tevilne pa morajo prehoditi tudi 16\xc2\xa0km na dan. Tako so najni\xc5\xbeja povpre\xc4\x8dna dnevna pla\xc4\x8dila 112 rupij. Zaradi socialnega razslojevanja v preteklosti so pla\xc4\x8do predale mo\xc5\xbeu ali o\xc4\x8detu. Mo\xc5\xa1ki, ki delajo na nasadih \xc4\x8daja, obi\xc4\x8dajno zni\xc5\xbeajo drevesa ali upravljajo stroje in so bolje pla\xc4\x8dani s 155 rupijami na dan in kon\xc4\x8dajo delo prej._NEWLINE_Leta 2006 so se pla\xc4\x8de v sektorju \xc4\x8daja po pritisku pove\xc4\x8dale, povpre\xc4\x8dna dnevna pla\xc4\x8da pa je zdaj znatno vi\xc5\xa1ja s 378 rupijami za mo\xc5\xa1ke in na nekaterih mestih 261 za \xc5\xbeenske. Vendar pa so \xc5\xa1tudije pokazale, da je rev\xc5\xa1\xc4\x8dina \xc5\xa1e vedno velik problem in kljub \xc4\x8dajni industriji, ki zaposluje veliko \xc5\xa1tevilo revnih, zaposlovanje ni uspelo zmanj\xc5\xa1ati rev\xc5\xa1\xc4\x8dine, saj so delavci pogosto neizobra\xc5\xbeeni in nekvalificirani.\n_START_SECTION_\nPovr\xc5\xa1ine za gojenje\n_START_PARAGRAPH_\nGlavna obmo\xc4\x8dja \xc4\x8daja so Kandi in Nuwara Eliya v Osrednji pokrajini, v ob\xc4\x8dini Badulla, Bandarawela in Haputale v pokrajini Uva, Galle, Matara in Mulkirigala v Ju\xc5\xbeni pokrajini ter v Ratnapura in Kegalle ter v pokrajini Sabaragamuwa._NEWLINE_Obstaja ve\xc4\x8dinoma \xc5\xa1est glavnih pokrajin, kjer sadijo \xc4\x8daj - Nuwara Eliya, Dimbula, Kandy Uda Pussellawa, pokrajina Uva in Ju\xc5\xbena pokrajina. Nuwara Eliya je plato na nadmorski vi\xc5\xa1ini 1902 m. \xc4\x8caj iz Nuwara Eliye ima edinstven okus in je najkakovostnej\xc5\xa1i._NEWLINE_Dimbula je bilo eno prvih obmo\xc4\x8dij, ki so bila zasajena v 1870-ih letih. To obmo\xc4\x8dje zasaditve je na vi\xc5\xa1ini med 1067 do 1524 m, \xc4\x8daj pa visokorasto\xc4\x8di ali high grown in je najkakovostnej\xc5\xa1i. Jugozahodni monsunski de\xc5\xbe in hladno vreme od januarja do marca so odlo\xc4\x8dilni dejavniki okusa. Osem podokro\xc5\xbeij Dimbule so Hatton / Dickoya, Bogawanthalawa, Upcot / Maskeliya, Patana / Kotagala, Nanu Oya / Lindula / Talawakele, Agarapatana, Pundaluoya in Ramboda_NEWLINE_Kandi je znan po srednjerasto\xc4\x8dem ali medium grawn \xc4\x8daju. Tu so bili ustanovljeni prvi nasadi \xc4\x8daja. \xc4\x8cajni nasadi so na vi\xc5\xa1ini od 610 do 1219 m. Pussellawa / Hewaheta in Matale sta dve glavni podskupini v pokrajini. Uda Pussellawa se nahaja med Nuwara Eliya in pokrajino Uva. V tej regiji prevladuje severozahodni monsun. Nasadi blizu Nuwara Eliye imajo vrsto ro\xc5\xbenatih \xc4\x8dajev. Podobmo\xc4\x8dja sta Maturata in Ragala / Halgranoya._NEWLINE_\xc4\x8caji obmo\xc4\x8dja Uva imajo poseben okus in se pogosto uporabljajo za me\xc5\xa1anice. \xc4\x8cajni nasadi so na 914 do 1524 m. Ker je okro\xc5\xbeje veliko, ima Uva \xc5\xa1tevilne podsektorje: Malwatte / Welimada, Demodara / Hali-Ela / Badulla, Passara / Lunugala, Madulsima, Ella / Namunukula, Bandarawela / Poonagala, Haputale in Koslanda / Haldummulla_NEWLINE_Nizkorasto\xc4\x8di ali low grown \xc4\x8daj raste predvsem v ju\xc5\xbeni \xc5\xa0rilanki. Ti \xc4\x8daji se gojijo do vi\xc5\xa1ine 610 m in uspevajo v plodnih tleh in v toplem podnebju. Obmo\xc4\x8dja se razprostirajo na \xc5\xa1tirih glavnih pode\xc5\xbeelskih obmo\xc4\x8djih: Ratnapura / Balangoda, Deniyaya, Matara in Galle._NEWLINE_Razli\xc4\x8dne vrste \xc4\x8dajev se me\xc5\xa1ajo, da dobijo potrebno aromo in barvo. Pokrajina Uva, Nuwara Eliya, Dimbuala in Dickoya so obmo\xc4\x8dja, od koder izvira srednjerasto\xc4\x8di \xc4\x8daj. Ni\xc5\xbejerasto\xc4\x8di \xc4\x8daj je mo\xc4\x8dnej\xc5\xa1i in manj subtilen po okusu in se proizvaja na obmo\xc4\x8djih Galle, Matara in Ratnapura.\n_START_SECTION_\nInfrastruktura\n_START_PARAGRAPH_\nPo uvedbi \xc4\x8daja se je \xc5\xa1rilan\xc5\xa1ko gospodarstvo preoblikovalo iz tradicionalnega gospodarstva v planta\xc5\xbeno gospodarstvo. V \xc4\x8dasu Kandijskega kraljestva je bila politika ne graditi cest zaradi strate\xc5\xa1ke obrambe. Zato, ko so za\xc4\x8deli s planta\xc5\xbeami, v hribovitem delu dr\xc5\xbeave ni bilo veliko infrastrukture. Prevoz izdelkov v pristani\xc5\xa1\xc4\x8de Kolombo je bil velik problem. Vlada \xc5\xa0rilanke je zato sprejela obse\xc5\xbeen program cestnega, \xc5\xbeelezni\xc5\xa1kega in urbanega razvoja v planta\xc5\xbeah. Guverner sir Edward Barnes je bil pionir pri izgradnji cest. Med njegovo vlado so kapitan Dawson, major Skinner in drugi na oddelku za javna dela kon\xc4\x8dali cesto Kolombo-Kandi._NEWLINE_Gradnja cest je zadostovala za re\xc5\xa1evanje transportnega problema. Iskanje zadostnih vozil je bilo te\xc5\xbeko in so bila po\xc4\x8dasna. Zdru\xc5\xbeenje Cejlonskih planta\xc5\xbenikov je bilo ustanovljeno leta 1854 v znak protesta za zmanj\xc5\xa1anje dr\xc5\xbeavnih stro\xc5\xa1kov na cestah. To zdru\xc5\xbeenje je pritiskalo na vlado, da gradi in vzdr\xc5\xbeuje ceste. \xc4\x8ceprav se je gradnja prve \xc5\xbeelezni\xc5\xa1ke proge za\xc4\x8dela leta 1858, se linija zaradi teh protestov ni bila odprta do leta 1865._NEWLINE_Glavna \xc5\xbeelezni\xc5\xa1ka proga je bila zgrajena od Kolomba do Ambepussa, 54\xc2\xa0km proti vzhodu. Najprej je slu\xc5\xbeila za prevoz kave in \xc4\x8daja iz hribovitega dela dr\xc5\xbeave v Kolombo in v izvoz. \xc5\xbde vrsto let je bil prevoz tega blaga glavni vir dohodka proge. Prvi vlak je stekel 27. decembra 1864. Linija je bila uradno odprta za promet 2. oktobra 1865. Glavna proga je bila raz\xc5\xa1irjena po etapah do Kandija leta 1867, Nawalapitiya do leta 1874, Nanu Oya do leta 1885, Bandarawelo do leta 1894 in leta 1924 v Bandullo._NEWLINE_Druge proge so bile \xc5\xa1e: linija Matale leta 1880, obalna linija leta 1895, severna linija leta 1905, linija Mannar leta 1914, linijo dolina Kelani leta 1919 in Puttalam 1926 in liniji Batticaloa in Trincomalee leta 1928. \xc5\xbdelezni\xc5\xa1ke proge so pomagale pri razvoju nerazvite dr\xc5\xbeave. Danes \xc5\xbeeleznice prete\xc5\xbeno preva\xc5\xbeajo potnike, \xc5\xa1e zlasti potnike v in iz Kolomba.\n_START_SECTION_\nGlavni trgi \xc5\xa1rilan\xc5\xa1kega \xc4\x8daja\n_START_PARAGRAPH_\nNajpomembnej\xc5\xa1i tuji trgi za \xc5\xa1rilan\xc5\xa1ki \xc4\x8daj so dr\xc5\xbeave nekdanje Sovjetske zveze ali Skupnost neodvisnih dr\xc5\xbeav, Zdru\xc5\xbeeni arabski emirati, Rusija, Sirija, Tur\xc4\x8dija, Iran, Saudova Arabija, Irak, Zdru\xc5\xbeeno kraljestvo, Egipt, Libija in Japonska.\n_START_SECTION_\nZnamke in razvr\xc5\xa1\xc4\x8danje\n_START_PARAGRAPH_\nCejlonski \xc4\x8daj je razdeljen na tri skupine: visokokorasto\xc4\x8di (Udarata), srednje rasto\xc4\x8di (Medarata) in nizko rasto\xc4\x8di \xc4\x8daj (Pahatha rata), kar temelji na geografiji pokrajine, na kateri se goji._NEWLINE_\xc4\x8caj, proizveden na \xc5\xa0rilanki na svojih paketih logo "Leva"  kar ka\xc5\xbee. Uporabo logotipa Leva skrbno spremlja \xc5\xa0rilan\xc5\xa1ki \xc4\x8dajni odbor , ki je vodilno telo \xc4\x8dajne industrije. \xc4\x8ce proizvajalec \xc4\x8dajev \xc5\xbeeli uporabo logotipa Leva na svoji embala\xc5\xbei, morajo pridobiti dovoljenje tega odbora. Ta nato izvaja strog in\xc5\xa1pekcijski postopek, uspe\xc5\xa1en pregled pa proizvajalcu omogo\xc4\x8da uporabo logotipa skupaj s sloganom Pure Ceylon Tea - Packed in Sri Lanka na svoji embala\xc5\xbei za \xc4\x8daj. Vsako po\xc5\xa1iljko pred po\xc5\xa1iljanjem temeljito pregledajo in\xc5\xa1pektorji. Zato logotip Leva in besedilo slogana zagotavljata izvor \xc4\x8daja in njegovo kakovost._NEWLINE_Ve\xc4\x8dina \xc5\xa1rilan\xc5\xa1kih izvoznikov \xc4\x8daja, kot je Dilmah, se zdaj osredoto\xc4\x8dajo na ve\xc4\x8djo kvaliteto namesto izvoza surovega \xc4\x8daja. Ime "Cejlonski \xc4\x8daj" ali "\xc5\xa0rilan\xc5\xa1ki \xc4\x8daj" \xc5\xa1e vedno velja za znak kakovosti po vsem svetu._NEWLINE_Gradacija razvr\xc5\xa1\xc4\x8danja, ki se uporablja na \xc5\xa0rilanki za razvrstitev \xc4\x8dajev, nikakor ni pokazatelj njegove kakovosti, temve\xc4\x8d navaja njegovo velikost in izgled. V glavnem obstajata dve kategoriji. Temeljna gradacija se imenuje Orange Pekoe (OP). Izraz orange najbr\xc5\xbe izvira iz zna\xc4\x8dilne barve kuhanega \xc4\x8daja, pekoe pa v mandarin\xc5\xa1\xc4\x8dini pomeni beli cvet. \xc4\x8caji se razlikujejo tido po zdrobljenosti listi\xc4\x8dev (angle\xc5\xa1ko broken). Imena \xc4\x8dajev iz zdrobljenih listi\xc4\x8dev so tako:Broken Orange Pekoe, Broken Pekoe, Flowery Orange Pekoe, ki vsebuje posamezne \xc4\x8dajeve popke. Najbolj\xc5\xa1i \xc4\x8daj iz popkov je FTGFOP ali Finest Tippy Golden Frowery Orange Pekoe.\n_START_SECTION_\nCejlonski muzej \xc4\x8daja\n_START_PARAGRAPH_\n\xc5\xa0rilan\xc5\xa1ki \xc4\x8dajni odbor je leta 2001 odprl Muzej \xc4\x8daja v Hantani, v mestu Kandi. \xc4\x8ceprav eksponatov ni veliko, ponujajo dragocen vpogled v to, kako so \xc4\x8daj pridelovali v za\xc4\x8detku. Stari stroji, nekateri \xc5\xbee ve\xc4\x8d kot stoletje, so obnovljeni v delujo\xc4\x8dem stanju. Prva razstava, ki pozdravlja obiskovalce, je Ruston in Hornsby dizelski motor, sledijo drugi motorji na teko\xc4\x8da goriva, ki se nahajajo v strojnici v pritli\xc4\x8dju muzeja. Mo\xc4\x8d za \xc4\x8dajna posestva so pridobivali tudi s pomo\xc4\x8djo vodnih turbin._NEWLINE_Muzejska soba Rolling Room prikazuje razvoj proizvodnih tehnik z zbirko valjev. Tukaj je razstavljen ro\xc4\x8dno upravljan Little Giant Tea Roller.\n_START_SECTION_\n\xc4\x8cajni raziskovalni in\xc5\xa1titut\n_START_PARAGRAPH_\n\xc4\x8cajni raziskovalni in\xc5\xa1titut je parlament ustanovil leta 1925. Trenutno je edini nacionalni organ v dr\xc5\xbeavi, ki izvaja in raz\xc5\xa1irja nove raziskave in tehnologijo v zvezi s predelavo in pridelavo \xc4\x8daja._NEWLINE_V za\xc4\x8detku sedemdesetih let sta dva raziskovalca iz Nacionalnega in\xc5\xa1tituta za zobozdravstvene raziskave v Bethesdi v Marylandu izvedla vrsto raziskovalnih projektov, v katerih so spremljala  \xc5\xa1tudijsko skupino velikega \xc5\xa1tevila tamilskih delavcev, ki so delali na planta\xc5\xbeah Dunsinane in Harrow, 50 milj od Kandija. Ta \xc5\xa1tudija je pomembna, ker je omogo\xc4\x8dila, da delavci \xc4\x8dajnih planta\xc5\xbe nikoli niso uporabljali obi\xc4\x8dajnih ustnih higienskih ukrepov, s \xc4\x8dimer so zagotovili vpogled v naravno zgodovino parodontalne bolezni pri \xc4\x8dloveku.\n_START_SECTION_\nStandardi trajnosti in certifikati\n_START_PARAGRAPH_\nObstajajo \xc5\xa1tevilne organizacije, tako mednarodne kot lokalne, ki spodbujajo in uveljavljajo standarde trajnosti in potrdila, ki se nana\xc5\xa1ajo na \xc4\x8daj iz \xc5\xa0rilanke._NEWLINE_Med mednarodnimi organizacijami, ki delujejo znotraj \xc5\xa0rilanke, so Rainforest Alliance, Fairtrade, UTZ Certified in Ethical Tea Partnership. Zdru\xc5\xbeenje malih ekolo\xc5\xa1kih kmetov (SOFA) je lokalna organizacija, ki se ukvarja z ekolo\xc5\xa1kim kmetovanjem.'